എല്ലക്കല്എല്ക്കുന്ന് റോഡിന്റെ നിര്മാണം പൂര്ത്തിയാക്കാത്തതില് പ്രതിഷേധം കുഞ്ചിത്തണ്ണി: എല്ലക്കല്എല്ക്കുന്ന് റോഡിന്റെ നിര്മാണം പൂര്ത്തിയാക്കാത്തതില് പ്രതിഷേധം. കുഞ്ചിത്തണ്ണി വള്ളക്കടവ് മുതല് എല്ക്കുന്ന് വരെയുള്ള പത്ത് കിലോമീറ്റര് റോഡ് വീതികൂട്ടി ടാറിങ് നടത്തുന്നതിന് പത്തുകോടി രൂപയാണ് സര്ക്കാര് അനുവദിച്ചത്. ഇതില് വള്ളക്കടവുമുതല് എല്ലക്കല് വരെയുള്ള മൂന്ന് കിലോമീറ്റര് ദൂരം ടാറിംഗ് നടത്തിയിട്ട് മൂന്നുവര്ഷത്തോളമായി. ബാക്കിയുള്ള ഏഴുകിലോമീറ്റര് ദൂരം മണ്ണുപണിപോലും നടത്തിയിട്ടില്ല. റോഡ് വീതികൂട്ടുന്നതിനാവശ്യമായ മക്ക്, മെറ്റല് എന്നിവ ഇത്രയും ദൂരത്തിനുള്ളില് നിരവധി സ്ഥലത്ത് റോഡ് സൈഡില് ഇറക്കിയിട്ടിട്ടുണ്ട് ഇതു പലസ്ഥലത്തും ഗതാഗത തടസത്തിടയാക്കുന്നുണ്ട്. എഴുപതുവര്ഷം മുമ്ബ് കുടിയേറ്റ കാലത്തുള്ള വെള്ളത്തൂവല് പഞ്ചായത്തിലെ ഏഴ്, എട്ട്, ഒന്പത്, പത്ത് വാര്ഡുകളിലുള്പ്പെട്ട കുരിശുപള്ളിക്കവല, പോത്തുപാറ, അല്ഫോന്സ നഗര്, വരയാറ്റുമുടി തുടങ്ങിയ പ്രദേശങ്ങളിലെ ആയിരക്കണിക്കിനാളുകള്ക്കുള്ള ഏക യാത്രാസൗകര്യമാണീ റോഡ്. ഇവിടെ താമസിക്കുന്ന സാധാരണക്കാരായ കര്ഷകരും തൊഴിലാളികളും അവരുടെയാവശ്യങ്ങള് നിറവേറ്റുന്നതിന് അടിമാലി, രാജാക്കാട്, മൂന്നാര് മേഖലകളില് പോകണമെങ്കില് കിലോമീറ്ററുകള് നടന്ന് കുഞ്ചിത്തണ്ണിയിലോ, എല്ലക്കല്ലിലോ എത്തണം. രണ്ടു വര്ഷംമുമ്ബ് കൊണ്ടുവന്നിട്ട മക്കും, മെറ്റലും മുള്പ്പടര്പ്പുകളും മണ്ണും കയറി ഉപയോഗശൂന്യമായിക്കഴിഞ്ഞു. പണം അനുവദിച്ച് ടെന്ഡര് നടപടികള് പൂര്ത്തിയാക്കി മക്കും, മെറ്റലും ഇറക്കിയശേഷവും നിര്മാണപ്രവര്ത്തനം ഉപേക്ഷിക്കപ്പെട്ട നിലയില് കിടക്കുന്നതില് വന്പ്രതിഷേധമാണുള്ളത്.കരാറുകാരന്റെ ഈ നടപടിക്കെതിരെ പൊതുമരാമത്ത് ഓഫീസിനുമുമ്ബില് സമരപരിപാടികള് ആവിഷ്കരിക്കാനുള്ള ശ്രമത്തിലാണ് നാട്ടുകാരും പൗരസമിതിയും.